הרפתקאותיי עם סופרמן

הרפתקאותיי עם סופרמן (באנגלית: My Adventures with Superman) היא סדרת גיבורי-על מונפשת אמריקאית המבוססת על דמותו של סופרמן מבית DC Comics; שפותחה על ידי ג'ייק וייאט והופקה על ידי "האחים וורנר הנפשה" ואולפני די.סי. הסדרה עלתה לשידור בערוץ "Adult Swim" ב-7 ביולי 2023, ופרקיה עולים לשירות הזרמת המדיה "Max" למחרת מועד שידורם המקורי. עלילת הסדרה עוקבת אחר מסעם של קלארק קנט, בעודו מנסה לבסס את זהותו הסודית כ"סופרמן" במקביל לחקר מקורותיו המסתוריים, ושל לויס ליין, בדרכה להפוך לעיתונאית מפורסמת, בה קלארק מאוהב. יחד עם הצלם ג'ימי אולסן, השניים מסקרים סיפורים גדולים המתרחשים ברחבי מטרופוליס ומצילים את העיר מציפורניהם של נבלים רבים. ג'ק קווייד – קאל-אל / קלארק קנט / סופרמן אליס לי – לויס ליין ישמל סהיד – ג'ימי אולסן דארל בראון – פרי וייט ריד סקוט – ג'ונתן קנט קארי וולגרן – מרתה קנט ג'ייסון מרנוחה – ג'ור-אל וינסנט טונג – סטיב לומברד מלאני מיניצ'ינו – קאט גרנט בסדרה מדבבים גם זהרה פאזאל את דמותה של לייבווייר, דייוויד אריגו ג'וניור את דמותו של מיסטר מיקסזפיטליק, ג'ני טיראדו את דמותה של לאנה לאנג, מייקל יורצ'ק את דמותו של וינסלו שוט, מייקל אמרסון את דמותו של ברייניאק, ג'ייק גרין את דמותו של פרסייט, ליילה ברזינס את דמותה של גל חום, קתרין טאבר את דמותה של סילבר באנשי, כריס פרנל את דמותו של דת'סטרוק וקיאנה מדיירה את דמותה של סופרגירל. במאי 2021, הוכרז לראשונה כי הוזמנה לסדרה שתי עונות עבור רשת "Cartoon Network", בה היא תעלה תחילה לשידור, לפני עלייתה לשירות הזרמת המדיה "HBO Max". עוד נמסר כי את דמויותיהם של קלארק קנט / סופרמן ולויס ליין ידבבו ג'ק קווייד ואליס לי, בהתאמה; וכי על הפקת הסדרה יופקדו ג'ייק וייאט, ברנדן קלוג'ר, ג'וזי קמפבל וסם ריסטר. במרץ 2022, נמסר כי שידור הסדרה יעבור מידיה של רשת "Cartoon Network" אל ערוץ "Adult Swim". במהלך כתיבת הסדרה, התסריטאים היו מעוניינים לחקור את שנותיהם הראשונות של קלארק, לויס וג'ימי אולסן במהלך עבודתם ב"דיילי פלאנט", אספקט שקמפבל ציינה כי לתחושתה זכה לפחות זמן מסך ופיתוח במהלך עיבודיו הקודמים של סופרמן לקולנוע ולטלוויזיה. קמפבל תיאר את שלוש הדמויות כמרכז הסדרה, והוסיפה שיחסיהם אחד עם השני מניעים את "הסדרה ואת קשתותיהם של הדמויות גם לעונה הראשונה וגם לעונה השנייה". קמפבל אף ציינה כי הרומנטיקה בין לויס וקלארק הייתה חשובה מאוד עבור צוות התסריטאים וכי יחסיהם יתפתחו לאורך הסתעפות עלילת הסדרה. בנוסף, ציינה קמפבל כי הסדרה שאבה השראה רבה מ"סופרמן" (1978) כהשפעה עצומה לסדרה, ובמיוחד מיחסיהם של לויס בכיכובה של מרגו קידר וסופרמן בכיכובו של כריסטופר ריב: ”אהבנו את הכימיה שלהם; אהבנו את החוכמה והנמרצות של לויס, ואהבנו את הלב והאלטרואיזם של סופרמן / קלארק קנט. הסרט היה סרט "סופרמן" חכם, מהנה ומודרני באופן שהרגיש אורגני לתקופתו, תוך כיבוד מה שהגיע לפניו.” צוות ההפקה והתסריטאים היו מעוניינים לכתוב סדרה שתפנה ל"קהל צפייה רחב, הכולל ילדים, בני נוער ומבוגרים שיכולים כולם לשבת ולצפות יחד". השפעות נוספות לסדרה כוללות את מיני-סדרת הקומיקס משנת 1986, "איש הפלדה", וכן את יצירותיהם של דן יורגן, ג'ון בוגדנוב ולואיז סימונסון. ביוני 2022, הודיע מייקל אמרסון על ליהוקו לדיבוב דמותו של ברייניאק. באפריל 2023, נמסר על ליהוקו של ישמל סהיד לדיבוב דמותו של ג'ימי אולסן. קמפבל ציינה כי לקווייד היה תזמון קומי מצוין בתור קלארק, במקביל ליכולתו "לשדר את האדיבות, החוזק והכבוד של סופרמן." הסדרה עלתה לשידור בערוץ "Adult Swim" ב-7 ביולי 2023; ובשירות הזרמת המדיה "Max" יום למחרת. לאחר מכן, הסדרה משודרת בשידורים חוזרים ברצועת השידור Toonami של הרשת "Cartoon Network". העונה הראשונה תכלול 10 פרקים. טיזר-קדימון ראשון הופץ באפריל 2023. הקדימון הרשמי, שבו הוכרז על תאריך בכורת הסדרה, הופץ ב-5 ביוני 2023. בנוסף, הופץ ב-29 ביוני 2023 קליפ מתוך הסדרה. באתר הביקורות "Rotten Tomatoes", זכתה הסדרה לדירוג 100% על בסיס 12 ביקורות, עם ציון ממוצע של 8.6/10. "הרפתקאותיי עם סופרמן", במסד הנתונים הקולנועיים IMDb (באנגלית) "הרפתקאותיי עם סופרמן", באתר Metacritic (באנגלית) "Dominic Lewis & Daniel Futcher Scoring Adult Swim's 'My Adventures with Superman'". Film Music Reporter. June 27, 2023. ""My Adventures with Superman" Premieres July 6 on Adult Swim" (Press release). June 5, 2023. Retrieved July 13, 2023. Good, Owen S. (June 5, 2023). "My Adventures With Superman looks like the best summer of your life". Polygon. Retrieved July 13, 2023. Nelson, Samantha (June 26, 2023). "My Adventures With Superman Review". IGN. Retrieved July 13, 2023. Rosario, Alexandra Del (May 19, 2021). "'My Adventures With Superman': Jack Quaid-Fronted Animated Series Gets Two Season Order From HBO Max & Cartoon Network". Deadline Hollywood. Retrieved July 13, 2023. Bonthuys, Darryn (March 29, 2023). "My Adventures With Superman Now Coming To Adult Swim". GameSpot. Retrieved July 13, 2023. "Exclusive Interview with "My Adventures With Superman" Animated Series Co-Producer Josephine Campbell". Superman Homepage. November 4, 2022. Retrieved July 13, 2023. "Michael Emerson is Brainiac in "My Adventures With Superman" Animated Series". Superman Homepage. June 22, 2022. Retrieved July 13, 2023. O'Rourke, Ryan (April 6, 2023). "'My Adventures With Superman' Teaser Shows Clark Kent Coming to the Rescue". Collider. Retrieved July 13, 2023. Mitovich, Matt Webb (June 5, 2023). "My Adventures With Superman Gets Adult Swim and Max Release Dates". TVLine. Retrieved July 13, 2023. Legacy, Spencer (April 1, 2023). "My Adventures with Superman to Premiere on Adult Swim This Year". ComingSoon.net. Retrieved July 13, 2023. Dinsdale, Ryan (April 6, 2023). "My Adventures with Superman Gets First Trailer, Premieres Summer 2023". IGN. Retrieved July 13, 2023. Legacy, Spencer (June 5, 2023). "My Adventures With Superman Trailer Previews Jack Quaid-Led Series". ComingSoon.net. Retrieved July 13, 2023. Dominguez, Noah (June 30, 2023). "My Adventures With Superman Clip Shows Clark Discovering His Origins". SuperHeroHype. Retrieved July 13, 2023. "My Adventures with Superman". Rotten Tomatoes. Fandango Media. Retrieved July 13, 2023. Patrick Hipes, ‘Avatar: The Way Of Water’, ‘Oppenheimer’, ‘Star Trek’ Series Lead Nominations For Genre-Focused Saturn Awards, Deadline, ‏2023-12-06 (באנגלית אמריקאית)